་ཕྱེ་མཿ༔ རྡུལ་ཕྲན་རྡུལ་ཕྲན༔ དྲག་སྔགས་ཐུན་གྱིས་བྲབ་
ལ་གཟིར། བྱིན་འབེབས་སྤོས་རོལ་དར་སྣས་གཡབ་ལ། ཧཱུྃ་ཧྲཱིཿ བྱིན་ཆེན་ངོ་མཚར་མཆོག་གི་གནས༔
སོགས་བཏང་། བསྙེན་པའི་འཛབ་རྒྱུན་བརྗེ་ལེན་སྐབས་སྔ་མ་རྣམས་ཀྱིས་མཆོད་བསྟོད་བསྡུས་ཙམ་བྱ། མཚན་ཐུན་རྣམས་
ལ་སྔོན་འགྲོ་སྐྱབས་སེམས་ནས་བསྙེན་པ་སྟོང་ཚིག་ཡན་ཉིན་ཐུན་གཉིས་དང་འདྲ་བ་ལས། སྐྱེ་བདུན་སྔགས་དམིགས་ཙམ་
ལས་གྲོལ་ཆོས་གཞན་རྣམས་མི་དགོས། བཅོ་ལྔ་སོགས་ཟླ་བ་ཡོད་པ་དང་དུས་བསྙེན་དང་འགྲིགས་ན་ཟླ་བ་མྱང་གྲོལ་འདོན།
219

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼ཡ༽
དེ་ལྟར་ཉིན་མཚན་ཐུན་དྲུག་གིས་སྒྲུབ་ཞག་དུ་རྩམ་བྱེད་ཀྱང་རྫོགས་ཁའི་ཉིན་གསུམ་མམ་གཅིག་ལ་སྐྱེ་བདུན་གྱིས་གདུལ་
བྱའི་སྤྱང་ཕྱིར་ཚེའི་སྙིང་པོ་ནི། ཨོཾ་ཨཱཿཧཱུྃ་སྭ་ཧ་མུཾ་མཱཾ་མཱཾ་སཱཾ་ཏཱཾ་སརྦ་ཏ་ཐ་ག་ཏ་མཧཱ་པཉྩ། ཨོཾ་ཨཱཿཡུཛྙཱ་
ན་མཧཱ་པུཎྱེ་ཏིཥྛ་ཨོཾཞེས་བརྟགས་ལ་བཟླས། འདི་དག་ཆོས་དབང་དང་རཏྣ་སོགས་ཀྱི་གཏེར་ཁ་ཚད་ལྡན་མང་པོ་
ནས་འབྱུང་བ་ལྟར་ཡིན་ལ། སྐྱེ་བདུན་བརྟེན་ཚུལ། རྟགས་མཚན། ཕན་ཡོན་སོགས་ནི་རང་གཞུང་ལྟར་ཤེས་པར་བྱའོ། །
སྒྲུབ་པ་རྫོགས་པའི་སྔར་ནུབ་དབང་ཆོག་གི་མཚམས་སྦྱོར་རྣམས་དོར་བའི་བདག་འཇུག་ཞིག་ཀྱང་བླང་ན་ལེགས་སོ།
།
གསུམ་པ་རྗེས་ནི། སྒྲུབ་པ་སོགས་གྲོལ་རྒྱུའི་དགོང་ཐུན་དངོས་གྲུབ་བླང་བའི་རྫས་བཤམས་ཏེ། དཀྱིལ་འཁོར་
མདུན་གཞི་དཀར་པོའི་སྟེང་དུ་གྲོའི་གཡུ་དྲུང་གཡས་འཁྱིལ་བྲིས་པའི་དབུས་སུ་རིན་པོ་ཆེའི་སྣོད་དུ་འབྲུ་བཟང་གི་ཕྱེ་མངར་
གསུམ་དང་ཞོ་མར་འོ་མས་སྦྲུས་པའི་ནོར་བུ་འབར་བའི་གཟུགས་དང་། ཕྱོགས་བཞིར་ལས་བཞིའི་འབྲང་རྒྱས་བཟའ་བཅའ་
སྣ་ཚོགས་པས་བསྐོར། གཡས་སུ་མངར་གསུམ་ཐུད་དང་བསྲེལ་བའི་རིལ་བུ། གཡོན་དུ་བྷནྡྷ་བཟང་བར་འབྲུ་བཅུད་བདུད་
རྩི་ཨ་མྲྀ་ཏ་བཏབ་པའང་བཤམས། ཕྱིར་ཉིན་ཐོར་ཐུན་ལ་བབ་པ་ན་ལས་གཞུང་བཟླས་པར་དང༌། གཏོར་བསྔོ་ཚོགས་མཆོད་
སོགས་རྒྱས་པར་བྱེད། ཚོགས་ཐ་མའི་སྐབས་ཉུལླེའི་ལིངྒ་མེར་བསྲེག །སྔར་བརྩོན་འཛིན་བྱས་པའི་ཚོགས་ལྷག་མཆོད་པའི་
རས་བཅས་པ་ཕྱི་རོལ་དུ་བཏང༌། ཆོས་སྐྱོང་གཏོར་འབུལ་སྐབས་སྲུང་མའི་གཏོར་མ་རྣམས་འབུལ་ཞིང་རྗེས་ཆོག་བྱ།
ལས་བྱང་གི་ཆད་བརྟན་བྲོ་བརྡུང་བཅས་སོང་མཚམས། ཧཱུཾ་ང་ནི་འདོད་ཆགས་རྡོ་རྗེའི་སྐུ༔ སོགས་ཀྱིས་
བགེགས་བསྐྲད་ཅིང་སྲུང་འཁོར་བསྒོམ། ཧཱུཾ་ཧྲི༔ བྱིན་ཆེན་ངོ་མཚར༴སོགས་ཀྱིས་བྱིན་དབབས་སྤྲོ་ན་ཡེ་ཤེས་སྐུ་
མཆོག་དང༌། ཧྲཱིཿབདག་གི་དུས་གསུམ་ཉེས་བྱས་ཚོགས༔ མཐོལ་བཤགས་དག་ཚང་བྱིན་
རློབས་ཤིག༔ ས་མ་ཡ་ཤུདྡྷེ་ཨ༔ ཡིག་བརྒྱ་བཅས་པས་ནོངས་པ་བཤགས། དངོས་གྲུབ་བསྡུ་བའི་དམིགས་པ་ནི།
སླར་ཡང་རང་གི་ཐུགས་ཀ་ནས་འོད་ཟེར་དམར་པོ་ལྕགས་ཀྱུ་ལྟ་བུ་གྲངས་མེད་པ་འཕྲོས།
མདུན་བསྐྱེད་ཀྱི་ལྷ་ཚོགས་རྣམས་ཀྱི་ཐུགས་ཀར་ཕོག་པས་སྔོན་གྱི་ཐུགས་དམ་རྗེས་སུ་
དགོངས་ཏེ་སྐུ་གསུང་ཐུགས་ཡོན་ཏན་ཕྲིན་ལས་ཀྱི་དངོས་གྲུབ་ཐམས་ཅད་འོད་ཟེར་སྣ་
ལྔའི་རྣམ་པས་བདག་དང་སྒྲུབ་པའི་རྫས་ལ་ཐིམ་པས་མཆོག་གི་གཟི་བྱིན་འབར་བར་
གྱུར། ཡིག་བདུན་བཤམ་དུ། ཀ་ཡ་ཝཀ༌ཙིཏྟ་གུ་ཎ་ཀརྨ་སརྦ་སིདྡྷི་ཕ་ལ་ཧཱུྃ་ཧཱུྃ༔ ཞེས་དང༌། ཡང་ན་ཡིག་
220

གསང་མཛོད་འཁོར་བ་དོང་སྤྲུགས་ཀྱི་སྤྲོས་བཅས་སྒྲུབ་མཆོད་རྒྱས་པར་བྱ་ཚུལ་གཞན་ཕན་རྒྱ་མཚོའི་རླབས་ཕྲེང་།
བདུན་ཤམ་དུ། སརྦ་སིདྡྷི་ཕ་ལ་ཧཱུྃ་ཨཿ༔ ཞེས་བརྒྱ་རྩ་སོགས་ཅི་ནུས་བཟླ། དེ་ནས་སྐྱ་རེངས་འཆར་བ་དང་མཉམ་དུ།
རྣམ་རྒྱལ་བུམ་པ། ཐོད་པ་མེ་ལོང་། ཤེལ་རྡོ། སྐྱེ་བདུན་རིལ་བུའམ། མཐོང་གྲོལ་སོགས་དངོས་གྲུབ་ཀྱི་རྫས་རྣམས་བཅས་
ལག་ཏུ་ཐོག་ལ། ཧཱུཾ། བདག་དོན་སྒྲུབ་པའི་འབྲས་བུ་མཐར་ཕྱིན་ནས༔ སོགས་དང་། ༀ་མ་ཎི་
པདྨེ་ཧཱུྃ་ཧྲཱིཿ ཀ་ཡ་སིདྡྷི་ཨཾ། ཝཀྐ་སིདྡྷི་ཨ༔ ཙིཏྟ་སིདྡྷི་ཧཱུཾ་དང༌། རོལ་མོ་བཅས་སྐྱེ་བདུན་བུམ་རིལ་
སོགས་རྟེན་རྣམས་གནས་གསུམ་བཞག་ཅིང༌། རིལ་བུ་དང་བུམ་ཆུ་མྱོང། རྫ་ས་རྣམས་ལོངས་སྤྱོད་ལས། སྟན་ཐོག་དེ་
ཉིད་དུ་དངོས་གྲུབ་རྣམ་གཉིས་བདེ་བླག་གི་ཚུལ་གྱིས་ཐོབ་པར་བསམ། འདུས་པས་ཐབས་
ཤེས་རྫས་རྣམས་གཡས་བསྐོར་གཡོན་བསྐོར་དུ་སྟོབས་ཅིང་ལོངས་སྤྱོད། བདུག་སྤོས་ཀྱིས་བསང་བདུག་བྱ། ཁ་བསྐང་
སྦྱིན་བསྲེག་ཀྱང་ཟུར་གསལ་ལྟར་བྱ་བ་དང༌། ཚོར་གྲོལ་སྒྲུབ་ཁང་སྟེང་སོགས་ནས་བྱ། གཞན་དོན་དབང་བསྐུར་བའི་ཚུལ་
ནི་དབང་གི་ཆོ་ག་ནས་འབྱུང་བ་ལྟར་རྒྱས་བསྡུས་སྐབས་ཕྱེད་པར་བྱ། དེ་སྐབས་ཁྲོམ་ཚོགས་སོགས་ཡོད་ན་གྲོལ་ཆོས་རྫས་
རྣམས་ཀྱང་འབྲིམ། དེ་ནས་དཀྱིལ་འཁོར་རྗེས་ཆོག་མཆོད་བསྟོད་དང་རྡུལ་ཚོན་ཡིན་ན། ཨོཾ་ཁྱེད་ཀྱི་སེམས་ཅན༴
སོགས་ཀྱིས་ཡེ་ཤེས་པ་གཤེགས། རས་བྲིས་ཡིན་ན་བརྟན་བཞུགས་བྱ། ཧྲཱིཿསྣང་ཆར་ཤར་བའི་རྟེན༴སོགས་
ཀྱིས་དམ་ཚིག་པ་བསྡུ་ཞིང༌། སླར་ཐུན་མཚམས་ཀྱི་ལྷར་ལྡང་ལ་གོ་བགོ་ལུས་བསྲུང་བྱ། ཕྱི་རོལ་དུ་སོང་ནས་རྒྱལ་ཐོ་བཞི་
ལ་མཆོད་གཏོར་བཤམས་ནས་བྱིན་རླབས་བསྐྱེད་བསྟིམ་མཆོད་གཏོར་ཕུལ་བ་རྣམས་ཐོ་བསྡམ་ལྟར་ལས། བསྟོད་པའི་
སྐབས་ཐ་མ་ཤར་ཕྱོགས་བགེགས་སོགས་ཀྱི་ཚད་དུ། བཅོལ་བའི་འཕྲིན་ལས་འགྲུབ་པར་མཛོད། ཅེས་སྦྱར་བའི་མཐར།
བཛྲ་མུས་གཤེགས་སུ་གསོལ། དེ་ནས་ནང་དུ་ལོག་སྟེ། སྐམ་པའི་ཕྱག་རྒྱས་ཕུར་བུ་རྣམས་ལས་རིམ་ནས་སྟོན་ལ། ཨ་རུ་
རུ་སྤུ་རུ་ཛཱ་ལ་ཏིཥྛ་ལོ་ཙ་ནི་སརྦ་ཨརྠ་སཱ་དྷ་ནི་སྭཱཧཱ། ཞེས་བཟླས་པའི་འོ་མས་ཕུར་རྩེ་རྣམ་བསྒྲུ་ཞིང་ཕུར་
བུ་ལའང་གཏོར། རྡུལ་མཚོན་གྱི་དཀྱིལ་འཁོར། ཨ་ཀ་རོ་བཟླ་ཞིང་རྡོ་རྗེས་དབང་ལྡན་གྱི་རྩིག་པ་ནས་བརྩམས་ཏེ་ལྟེ་བའི་
བར་བསྐོར་བའི་རེ་ཁ་གསུམ་འཐེན་ཅིང་ལྷ་མཚན་ཅུང་ཟད་བླང་ལ་མགོ་བོར་བཀོད་ཅིང་དོན་དུ་གཉེར་བ་རྣམས་ལའང་
བྱིན་པའི་ལྷག་མ་རྣམས་ཕྱག་ལ་བུམ་པ་སོགས་སྣོད་དུ་བླུག །དྲི་བཟང་གི་ཆུ་ཐིགས་རྣམས་ཀྱང་མཐའ་ནས་རིམ་བཞིན་སྲུབ།
མར་མེའི་སྨོན་ལམ་ཐམས་ཅ་ད་ཀྱི་སྤོས་རིང་དང་མར་མེ་ཐོག་ལ། ཧཱུཾ་གསང་ཆེན་དགའ་སྟོན་གསང་བ་སྔགས་
ཀྱི་ལམ༔ ཚོམ་བུ་གཅིག་ཏུ་འདུས་པའི་མཆེད་ལྕམ་རྣམས༔ སྡུག་བསྔལ་རང་རྒྱུད་འཁོར་
221

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼ཡ༽
བར་མི་ལྟུང་ཞིང་༔ ཡེ་ཤེས་སྣང་བ་མར་མེའི་རྟེན་འབྲེལ་གྱིས༔ གང་འདུལ་དུ༔ཁའི་འགྲོ་
བ་ཀུན་བསྒྲལ་ཏེ༔ ཁམས་གསུམ་འཁོར་བ་དོང་ནས་སྤྲུགས་གྱུར་ཅིག༔ མ་རིག་ལོག་རྟོག་
མུན་ནག་འཐུམ་པོ་ལ༔ ཡེ་ཤེས་སྣང་བའི་འོད་ཀྱི་གོ་འབྱེད་ནས༔ རིག་འཛིན་བཞི་ཡི་
དགོངས་པ་མངོན་གྱུར་ཏེ༔ ས་བཅུ་ལམ་ལྔ་གཅིག་ཆོད་བགྲོད་པར་ཤོག༔ རྡོ་རྗེ་སློབ་དཔོན་
གཟུང་མ་མཆེད་ལྕམ་རྣམས༔ སྐད་གཅིག་ཙམ་ཡང་མི་འབྲལ་ནམ་ཞིག་ཏུ༔ ཚོམ་བུ་གཅིག་
ཏུ་མངོན་པར་འཚང་རྒྱ་སྟེ༔ བསྟན་དང་འགྲོ་བའི་ཉེར་འཚོ་སྨན་གྱུར་ཅིག༔ ས་མཆོག་འོད་
གསལ་རྡོ་རྗེ་རྩེ་མོ་རུ༔ བདག་ཅག་རྡོ་རྗེ་སློབ་དཔོན་མཆེད་ལྕམ་རྣམས༔ སྟོན་འཁོར་འབྲལ་
མེད་ཚུལ་གྱིས་བཞུགས་ནས་ཀྱང་༔ ཐེག་ཆེན་སྔགས་ཀྱི་འབྲས་བུ་ལོངས་སྤྱོད་ཅིང་༔ བར་
ཆད་མེད་ལམ་ཕྲིན་ལས་མཐར་ཕྱིན་ཏེ༔ དཔལ་ཆེན་ཧེ་རུ་ཀ་དང་དབྱེར་མེད་ཤོག༔ ཞེས་
དབྱངས་སྙན་པོས་འབོར་ལེན་ཚུལ་དུ་བྱ། མཐར། ཧྲཱིཿ ཟག་བཅས་ཟག་མེད་དགེ་ཚོགས༴ སོགས་བསྔོ་སྨོན་
དང་བཟང་སྤྱོད་སོགས་རྒྱས་པར་བྱས་པས་དུས་གཉེན་པས་འགྲུབ་པར་འགྱུར་ལ། ཤིས་བརྗོད་ཕུན་སུམ་ཚོགས་པ་སོགས་
ཞལ་གསུང་དང༌། རང་གཞུང༌། ཧྲཱིཿ ཆོས་དབྱིངས་མཁའ་ལ་གཟུགས་སྐུའི་ཟླ༴ སོགས་བཀྲ་ཤིས་རྒྱས་
པར་མཛོད། དེ་ནས་རྡུལ་ཚོན་ཉིད་སློབ་དཔོན་སློབ་མར་བཅས་བཀྲ་ཤིས་པའི་མཆོད་རྫས་སྣ་ཚོགས་བཅས་ཆུ་ཀླུང་ཆེན་
པོའམ་རྒྱུན་མི་ཆད་པའི་ཆུ་བོ་ལྟ་བུའི་འགྲམ་དུ་ཁྱེར་ནས། དྲིའི་མཎྜལ་དཀར་པོ་འདབ་མ་བརྒྱད་པའི་དབུས་དང་ཕྱོགས་
མཚམས་བརྒྱད་ལ་ཕྲ་ཚོམ་བཀོད། སྟེགས་མཐོ་བར་རྡུལ་ཚོན་དང༌། མྱོང་གྲོལ་བུམ་པ་བཞུགས་སུ་གསོལ། མཐར་ཉེར་
སྤྱོད་དཀར་གཏོར་བཤམས། པདྨ་ཏ་ཀྲིཏ་ཀྱིས་བསང༌། སྭ་བྷ་ཝས་སྦྱངས། ཐམས་ཅད་སྟོང་ཉིད༴སོགས།
གཏོར་གཞོང་རཏྣའི་གཞལ་ཡས་སུ༔ གཏོར་མ་འདོད་ཡོན་ཕུང་པོར་སྤུངས༔ མཐར། ༀ་
ཨཱཿཧཱུྃ་ཧོས་བྱིན་གྱིས་རླབས། པདྨ་ཏ་ཀྲིཏ་སོགས་ཀྱིས་བསང་། སྭ་བྷཱ་ཝས་སྦྱངས། མཎྜལ་དབུས་སུ་རྡོ་
རྗེ་སེམས་དཔའ་དཀར་པོ་རྡོ་རྗེ་དང་དྲིལ་བུ་འཛིན་པ་རྒྱན་ཐམས་ཅད་ཀྱིས་བརྒྱན་པར་
གྱུར། རང་གི་སྙིང་ག་ནས་འོད་ཟེར་འཕྲོས་པས་ཀླུ་ཆེན་བརྒྱད་འཁོར་དང་བཅས་པ་བཛྲ་ས་
མ་ཛཿས་སྤྱན་དྲངས། འདབ་མ་བརྒྱད་ལ་འཁོད་པ་ནི། སྟོད་ལྷའི་ལུས་ཅན་སྦྲུལ་མགོའི་གདེང་
222

གསང་མཛོད་འཁོར་བ་དོང་སྤྲུགས་ཀྱི་སྤྲོས་བཅས་སྒྲུབ་མཆོད་རྒྱས་པར་བྱ་ཚུལ་གཞན་ཕན་རྒྱ་མཚོའི་རླབས་ཕྲེང་།
ཀ་ཅན།
སྨད་སྦྲུལ་འཇུག་ཏུ་འཁྱིལ་བ་དར་དང་རིན་པོ་ཆེས་བརྒྱན་པ་འཁོར་དང་བཅས་
པར་གྱུར། ཨོཾ་བཛྲ་སཏྭ་ཨཀྴ་མ་ཧ་ན་ག་ས་པཱ་རི་ཝ་ར་ཨཎྷཾ་ནས་ཤབྟ་པྲ་ཏིཙྪ་སྭཱཧཱ༔
མཆོད། ཨ་ཀཱ་རོ་ལན་གསུམ་གྱིས་གཏོར་མ་འབུལ། གདེང་ཀ་ནོར་བུ་འབར་བའི༴སོགས་ཀྱིས་བསྟོད། རྡུལ་
དེངས་འདིར་དེ་བཞིན་གཤེགས་པ་རྣམས་ཀྱིས་བྱིན་གྱིས་རླབས་པའི་
མཚོན་གཏད་དེ་ཆུར་སྦྱངས།
བར་གྱིས་
འཇིག་
རྡུལ་ཚོན་རིན་པོ་ཆེའི་རང་བཞིན་འདི་རྣམས་བདག་གིར་མཛད་ནས་མཆོད་པ་དང་།
རྟེན་གྱི་ཁམས་སྤྱི་དང་ཁྱད་པར་ས་ཕྱོགས་འདི་དག་ཏུ་བདེ་ལེགས་ཀྱི་དཔལ་ཕུན་སུམ་
ཚོགས་པ་འཕེལ་ཞིང་རྒྱས་པར་མཛད་དུ་གསོལ། ཞེས་དང༌།
བཀྲ་ཤིས་བརྗོད། སླར་ཡང་རྣམ་ལྔས་མཆོད་པ་དང་བསྟོད་པ་སྔར་ལྟར་བྱ། ཡི་གེ་བརྒྱ་པས་ནོངས་པར་བཤགས།
ༀ་མ་ཧ་ན་ག་ཨ་དྷི་པ་ཏ་ཡེ་ས་པ་རི་ཝཱ། གཙྪ ཀླུ་རྣམས་གཤེགས། ཛ་ཧཱུཾ་བཾ་ཧོ་ས། རྡོ་རྗེ་སེམས་
དཔའ་རང་ལ་ཐིམ་པར་བསམ། མྱོང་གྲོལ་ཆུ་སྒྲུབ་ཚར་གཅིག་འདོན་ནས་བསྙེན་བཟླས་མཆོད་བསྟོད་འདོད་
གསོལ་བཅས་གྲུབ་ནས་ལྷ་རྣམས་འབབ་ཆུར་བསྟིམ་ཞིང་བརྟེན་བཞུགས་བསྔོ་སྨོན་ཤིས་བརྗོད་བྱ། རྡུལ་ཚོན་བུམ་པ་དེ་
ཆུས་བསྐང་སྔར་བཞིན་ཁྱེར་ཏེ། ཨོཾ་རུ་རུ་ཕུ་རུ་སོགས་སྤྱན་མའི་སྔགས་བཟླ་བཞིན་དུ་དཀྱིལ་འཁོར་དང་ཁང་པ་སོགས་
ལ་འཐོར། གྲུབ་ན་ཉིན་གསུམ་ལེགས་པར་ལས་བྱང་གི་གཞུང་བསྲང་ཞིང་ཚོགས་གཏོར་འབུལ་བ། ཟབ་མོའི་རྒྱུད་བཀླག་
ཤིང་ཆོས་བཤད་ཉན་མཚོན་པའི་དགའ་སྟོན་ཇི་ཙམ་བྱས་པ་དེ་ཙམ་དུ་བསྟན་པ་དང་འགྲོ་བ་ཡོངས་ལ་འཕྲལ་དང་ཡུན་དུ་
བདེ་ལེགས་ཀྱི་སྣང་བ་ཟད་མི་ཤེས་པས་ཁྱབ་ཅིང་རྟག་པར་འགྱུར་རོ། །གསང་རྫོགས་སྒྲུབ་འབུམ་ལས། སྤྱིར་གསང་སྔགས་
སྒྲུབ་ཆེན་འདི་ཞི་ཁྲོ་བཀའ་བརྒྱད་ཐམས་ཅད་ཀྱི་སྤྱི་ཁོག་བསྐྱེད་བྱེད་མ་ལྟ་བུ་ཡིན་ཕྱིར་སྔོན་རྗེས་ཆོག་ཁྲིད་འདི་བཞིན་ལ།
འདོད་ལྷའི་མཚན་དང་རྫས་བཅས་གར་དགོས་སུ་བཅུག་སྟེ། བར་འདི་རང་རང་གི་སྒྲུབ་གཞུང་ཁྲིམ་ཡང་དག་ཕུར་པ།
བདུད་རྩི། མ་མོ། པདྨ། ཐུགས་ཆེན། ཕྱག་རྡོར་གང་བྱེད་འདིའི་སྒོ་ནས་བ་ཏོན་པས་ཁྱད་པར་མཆོག་ཏུ་འགྱུར་རོ། །ཞེས་པ་
ལྟར་ཡང་སྙིང་འདུས་པ་དང་རྡོར་སེམས་སྒྲུབ་ཁོག་ལ་གཞི་བྱས་བཀོད་པ་ཡིན་ལ། འདིའི་རྡོར་སེམས་ལ་འདི་བཞིན་ལས་
གཞུང་ཚིག་འབྱིན་འཇུག་དབྱངས་དང༌། གྲོ་ལོད་ལ། ནང་མཚམས་སྐབས་མ་ཊཾ་བསྒྲལ་མནན། རྒྱན་བཀོད་རྗེས་ལ་མངའ་
གསོལ་བཀའ་བརྒྱད་དང་བླ་མེད་དོན་རྫོགས་ཚིག་མཚུངས་པར་བྱུང་བ་ལྟར་བསྣན་པ་སོགས་ཅུང་ཟད་རྒྱས་པར་དགོས་སོ། །
223

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། fཡ༽
རྡོ་རྗེའི་གསུང་ལས་རང་བརྩམས་སླད་མེད་ཀྱང༌། །གཟུ་ལུམ་ནོར་འཁྲུལ་ཉེས་པའི་ཆ་གང་མཆིས། །བླ་མ་ལྷ་དང་རྩ་གསུམ་
སྲུང་མར་བཤགས། །འདི་གཏན་སྒྲིབ་མེད་དག་ཚངས་བདག་བྱིན་རློབས། །འདི་འབད་དགེ་བས་ཕ་མ་འབྲེལ་ཐོབ་གཙོས། །
མཁའ་མཉམ་འགྲོ་ཀུན་ལས་ཉོན་སྡུག་བསྔལ་མུན། །རབ་བསལ་ཁམས་གསུམ་འཁོར་བ་དོང་སྤྲུགས་ཏེ། །བདེ་ལྡན་ཞིང་
དུ་ཁྱམས་ཅིག་སངས་རྒྱས་ཤོག །བཀྲ་ཤིས་ཕྱོགས་དུས་གནས་སྐབས་ཐམས་ཅད་དུ། །རྒྱལ་བའི་བསྟན་དང་བསྟན་འཛིན་
ཞབས་པད་བརྟན། །སྣོད་བཅུད་རྒུད་པ་ཀུན་ཞི་རྫོགས་ལྡན་དཔལ། །བདེ་སྐྱིད་བཀྲ་ཤིས་སྣང་བ་གོང་འཕེལ་ཤོག །ཞེས་
པའང་རྗེ་བཙུན་བླ་མའི་ཐུགས་སྲས་སྔགས་རིག་འཆང་བ་ཆེན་པོ་སྤྲུལ་སྐུ་བསོད་ནམས་བསྟན་འཛིན་པས་གསུང་བསྐུལ་
ནན་བསྐྱལ་གནོང་བ་ལྡོག་ཏུ་མ་བཟོད་དེ་ཁྱབ་བདག་རིག་འཛིན་བླ་མའི་བཀའ་འབངས་ཡོངས་ཀྱི་གྲལ་མཐར་གནས་པ་
སྤྲང་བན་ཐུབ་བསྟན་བཤད་སྒྲུབ་རྒྱ་མཚོའམ། རྒྱལ་སྲས་མིང་གི་ཅོད་པཎ་ཐོབ་པ་གཞན་ཕན་ཐུགས་